4. seja, 5. 1. 2015 – zapisnik
Prisotni: Svetniki: Daphne Levac, Marjeta Rijavec, Jani Kogovšek, Samo Kuščer.
               Krajani: Darko Bogataj, Miran Bogataj, Primož Leskovec, David Kogovšek, Rado Kavčič, Jože Lazar, Marko Vehar
Dnevni red
1. Cesta iz Potoka na Medvedje brdo
2. Zimska služba
3. Finančni načrt 
4. Seja z razširjenim svetom
5. Šola 
6. Sejnina
7. Razno

Na začetku je bilo predlagano in sprejeto, da se točka 4 prestavi na eno od naslednjih sej, ker zanjo še ni vse pripravljeno. Prav tako je bilo predlagano in sprejeto, da se 3. točka umakne z dnevnega reda, ker je že vse potrebno opravljeno.
Ad 1: Povezava med Potokom in Medvedjim brdom je pomembna povezava za naše krajane, logaška občina pa iz leta v leto prelaga njeno obnovo. Sprejet je bil sklep, da se za začetek sestanemo s predstavniki krajevne skupnosti Trate in skupaj ugotovimo, kako nastopiti naprej. (Odgovoren: Samo)
Ad 2: Ker se je ob zadnjem sneženju pojavil problem pluženja dela ceste, ki jo plužijo iz logaške občine, smo razpravljali o tem, da bi celotno zimsko službo skušali opravljati sami – po pogodbi s Komunalo. Za to zimo je že vse določeno, tako da lahko spremembe, če se zanje dogovorimo, uveljavljamo šele od prihodnje zime naprej.
Predlagano in sprejeto je bilo, da se bo svet KS sestal s Mirkom Kogovškom in Mirkom Kavčičem, da se dogovorimo, ali bi bilo to mogoče in kako. (Odgovoren: Jani)
Ad 5: Ker želimo, da bi čim več otrok hodilo na šolo v Zavratcu, bomo skušali kako zagotoviti jutranje in popoldansko varstvo, kar bi marsikaterim staršem olajšalo odločitev, da otroke vpišejo na to šolo. Daphne bo z Darjo preverila, koliko staršem pomeni jutranje varstvo.
Kontaktirali bomo občino in predlagali, da za varstvo poskrbi občina. Če nam to ne bo uspelo, bomo skušali zagotoviti varstvo sami. (Odgovorna: Samo in Daphne)
6. Po navodilih z občine smo razpravljali o tem, ali naj si svetniki plačujejo sejnino. Podan in sprejet je bil predlog, da ne.
Ad razno: Razpravljali smo o »krajevni tabli«, ki je bila kot šala postavljena ob igrišču. Sprejeli smo sklep, da tablo odstranimo.
